“บล.เออีซี”ชี้ SET วันนี้แกว่งตัวในกรอบ 1,690-1,713 จุด สอย 3 หุ้นอัพไซด์สูง 50%
“บล.เออีซี”ชี้ SET วันนี้แกว่งตัวในกรอบ 1,690-1,713 จุด สอย 3 หุ้นอัพไซด์สูง 50%
24 ส.ค. 2561

บล.เออีซี ประเมินดัชนีวันนี้ (24ส.ค.61) วันนี้ ถึงสัปดาห์หน้ามอง SET Index ยังคงแกว่งในกรอบ 1,690-1,713 จุด เพื่อรอเลือกข้าง แต่ให้น้ำหนักในทางลงมากกว่าหลังสหรัฐฯและจีนต่างเริ่มดำเนินการเก็บภาษีนำเข้าระหว่างกันในอัตรา 25% วงเงิน 1.6 หมื่นล้านดอลลาร์
Technical View คาด SET Index วันนี้แกว่งตัว Sideway ในกรอบแนวรับ Minor Uptrend Line 1,690 จุด และแนวต้าน Major Downtrend line ที่ 1,713 จุด ดังนั้นกลยุทธ์ลงทุนจึงแนะนำ “Selective Buy” ในหุ้นที่จ่ายปันผลระหว่างกาล โดยคิดเป็นอัตราผลตอบแทนราว 2.1-3.8% ซึ่งขึ้นเครื่องหมายในช่วง 2 เดือนนี้เลือก SPRC (หุ้นละ 0.5928 บาท XD 27 ส.ค.), ROJNA (หุ้นละ 0.2 บาท XD 29 ส.ค.), LH (หุ้นละ 0.4 บาท XD 28 ส.ค.), TSR   (หุ้นละ 0.08 บาท  XD 28 ส.ค.), KCAR (หุ้นละ 0.4 บาท XD 28 ส.ค.), SENA (หุ้นละ 0.109757 บาท XD 28 ส.ค.), MAJOR (หุ้นละ 0.65 บาท XD 29 ส.ค.)และ AH (หุ้นละ 0.7 บาท XD 29 ส.ค.)
 
Market Talk
BA (BUY:[email protected]) ปี 61 คาด BA จะพลิกมีกำไรปกติ 1,226 ลบ.จากปี 60 ขาดทุนปกติ 800 ลบ. จากเทรนด์การท่องเที่ยวทั่วโลกยังคงโตอย่างแข็งแรง บวกกับ กลยุทธ์การตลาดที่เข้มข้นขึ้นไม่ว่าจะเป็นการเพิ่มเส้นทางใหม่และความถี่ในเส้นทางบินเดิม อีกทั้งยังมีการเพิ่มสายการบินพันธมิตรทั้ง Code Share Agreement และ Interline Partner ส่งผลให้ปริมาณผู้โดยสารเติบโตต่อเนื่องล่าสุดประกาศซื้อหุ้นคืนไม่เกิน 40 ล้านหุ้น วงเงินสูงสุด 500 ลบ. + มี Upside 54.5% จึงแนะนำ “ซื้อ”
SPA (BUY: Consensus [email protected]) ปี 61 คาดกำไรเติบโต 39.5%YoYหนุนด้วยเป้ารายได้ปีนี้ที่ 1,000 ลบ. เติบโต 25%YoY โดยแผนการดำเนินงานในช่วง 2H61 ยังคงเน้นกลยุทธ์ขยายฐานลูกค้า เพิ่มยอดขายต่อลูกค้าสำหรับบริการสปาทั้ง 3 แบรนด์ทั้งในกลุ่มชาวต่างชาติและคนไทย รวมถึงมุ่งเน้นขยายสาขาในหัวเมืองท่องเที่ยว + มี Upside 29.9% จึงแนะนำ “ซื้อ”
BTS (BUY: Consensus [email protected]) ปี 61 คาดกำไรเติบโต 5.8%YoYหนุนด้วยจำนวนผู้โดยสารที่คาดโตต่อเนื่อง รวมถึงการเปิดให้บริการรถไฟฟ้าสายสีเขียว-ใต้ในช่วงปลายปีนี้ บวกกับรายได้จากการให้เช่าและบริการโฆษณาที่คาดโต YoY ขณะที่บริษัทคาดสามารถสรุปพันธมิตรเพื่อเข้าร่วมประมูลโครงการรถไฟความเร็วสูงเชื่อม 3 สนามบิน มูลค่า 2 แสนลบ. ในเดือน ก.ย.61 + มี Upside 18.8% จึงแนะนำ “ซื้อ”